ai4bharat/Pralekha huggingface dataset:
பிரதமர் அலுவலகம்
மக்கள் நிர்வாகப் பணியில் உள்ள அதிகாரிகளுக்கு பிரதமர் வாழ்த்து – குடிமைப் பணிகள் தினத்தில் சர்தார் பட்டேலுக்கு மரியாதை
மக்கள் நிர்வாகப்பணியில் இருக்கும் அதிகாரிகள் மற்றும் அவர்களின் குடும்பத்தினருக்கு பிரதமர் திரு. நரேந்திர மோடி வாழ்த்து தெரிவித்துள்ளார். குடிமைப் பணிகள் நாளை ஒட்டி இன்று சர்தார் பட்டேலுக்கு பிரதமர் மரியாதை செலுத்தினார்.
`` குடிமைப் பணிகள் நாளான இன்று, மக்கள் நிர்வாகப் பணிகளில் உள்ள அனைத்து அதிகாரிகள் மற்றும் அவர்களுடைய குடும்பத்தினருக்கு வாழ்த்துகளைத் தெரிவித்துக் கொள்கிறேன். கோவிட்-19 நோய்த்தாக்குதலை வெற்றிகரமாக இந்தியா முறியடிப்பதை உறுதிசெய்வதில் இந்த அதிகாரிகளின் பங்களிப்பை நான் பாராட்டுகிறேன். அவர்கள் 24 மணி நேரமும் பணியாற்றி, உதவி தேவைப்படுவோருக்கு உதவிகள் அளித்து, அனைவரும் ஆரோக்கியமாக இருப்பதை உறுதி செய்கிறார்கள்.
குடிமைப் பணிகள் நாளை ஒட்டி, நமது நிர்வாக வரம்புகளை தொலைநோக்கு சிந்தனையுடன் உருவாக்கி, வளர்ச்சி சார்ந்த, கருணையுடன் கூடிய நடைமுறையை வலியுறுத்திய மாபெரும் தலைவர் சர்தார் பட்டேலுக்கு மரியாதை செலுத்துகிறேன்'' என்று பிரதமர் கூறியுள்ளார்
(
பாதுகாப்பு அமைச்சகம்
கோவிட் 19 தொற்று பரவாமல் தடுக்கும் இந்தியா: தேவைப்படுபவர்களுக்கு உதவி செய்ய கோவா கடற்படை
உலக அளவிலான கோவிட்-19 தொற்று நோய் பரவாமல் தடுப்பதற்கான பல்வேறு முயற்சிகளின் ஒரு பகுதியாக கோவாவில் உதவி தேவைப்படும் மக்களுக்கு, கோவா கடற்படை, உதவிக்கரம் நீட்டியுள்ளது. தேசிய அளவிலான பொது முடக்கத்தின் போது, பொதுமக்களுக்கு, உணவு மற்றும் அத்தியாவசிய பொருட்களை வழங்கி வருகிறது.
சுமார் 1000 கிலோ அத்தியாவசியப் பொருட்கள் 200 குடும்பங்களுக்கு, வழங்கப்பட்டன. கூடுதலாக, தேவைப்படும் குடும்பங்களுக்கு உதவுவதற்காக, ஊரக வளர்ச்சி மற்றும் சமூக நலத்துறை அமைச்சர் திரு. மிலிந்த் நாயக்கிடம் 600 கிலோ மளிகைப் பொருட்கள் ஒப்படைக்கப்பட்டன. முன்னதாக, இவ்வாரம், வாஸ்கோ ரயில்வே நிலையம், போகடா மற்றும் கோவாவில் உள்ள ராம் மந்திர் பகுதிகளில் சுமார் 320 பேருக்கு உணவு வழங்கப்பட்டது.
(Visitor Counter : 76
விவசாயத்துறை அமைச்சகம்
விவசாயிகளுக்கு அதிகாரமளிக்க அமேசான் கிசானுடன் இந்திய வேளாண் ஆராய்ச்சி கவுன்சில் புரிந்துணர்வு ஒப்பந்தத்தில் கையெழுத்திட்டுள்ளது
அதிகப்பட்ச விளைச்சல் மற்றும் வருவாய்க்காக விஞ்ஞான ரீதியில் பல்வேறு பயிர்களை பயிர் செய்ய விவசாயிகளுக்கு வழிகாட்டுதல் அளிப்பதற்காகவும் இந்திய வேளாண் ஆராய்ச்சிக் கவுன்சில் , அமேசான் கிசான் ஆகிய அமைப்புகளுக்கு இடையே கூட்டான பலத்தையும், ஆற்றலையும் உருவாக்குவதற்காகவும் புதுதில்லியில் புரிந்துணர்வு ஒப்பந்தம் கையெழுத்தானது. அமேசான் நெட்வொர்க் மூலம் விவசாயிகளுக்கு தொழில்நுட்ப ஆதரவை ஐசிஏஆர் வழங்கும். இது விவசாயிகளின் வாழ்வாதாரத்தை மேம்படுத்துவதோடு பயிர்களின் விளைச்சலை அதிகப்படுத்த உதவும். அமேசான் ஃபிரஷ் உள்ளிட்டவற்றின் மூலமாக நாடு முழுவதும் உள்ள நுகர்வோருக்கு உயர்தரமான புதிய உற்பத்திப் பொருட்கள் கிடைப்பதை உறுதி செய்யும் வகையில் இந்த ஒப்பந்தம் கையெழுத்தாகி உள்ளது.
தொழில்நுட்பங்கள், திறன் கட்டமைப்பு, புதிய ஞானத்தை பரிமாறிக் கொள்ளுதல் ஆகியவற்றில் அமேசானுடன் ஐசிஏஆர் ஒத்துழைக்கும் என்று இதன் தலைமை இயக்குநரும், வேளாண் ஆராய்ச்சி மற்றும் கல்வித் துறையின் செயலாளருமான டாக்டர் ஹிமான்ஷு பதக் தெரிவித்தார். வேளாண் மற்றும் பருவ கால அடிப்படையிலான சாகுபடி திட்டங்களில் தகவல்கள் கிடைப்பதன் முக்கியத்துவத்தையும், பங்களிப்பையும் அவர் எடுத்துரைத்தார்.
இந்தப் புரிந்துணர்வு ஒப்பந்தத்தில் ஐசிஏஆர் சார்பில் டாக்டர் யு.எஸ்.கௌதம், அமேசான் ஃபிரஷ் விநியோகத் தொடர் மற்றும் கிசான் சார்பில் திரு சித்தார்த்த டாடா ஆகியோர் கையெழுத்திட்டனர்.
இந்த ஒப்பந்தத்தின் மூலம் விவசாயிகளுக்கு அமேசான் பயிற்சி அளிப்பதோடு அவர்களின் உற்பத்திப் பொருட்களை தனது இணையதளம் வாயிலாக சந்தைப்படுத்தும்; நுகர்வோர்களுடன் நேரடி தொடர்புகளை ஏற்படுத்தும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1930985
பிரதமர் அலுவலகம்
முன்னாள் மத்திய அமைச்சரும், பொருளாதார வல்லுநருமான பேராசிரியர் ஒய் கே அலக் மறைவுக்கு பிரதமர் இரங்கல்
முன்னாள் மத்திய அமைச்சரும், பிரபல பொருளாதார வல்லுநருமான பேராசிரியர் ஒய் கே அலக் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
இது குறித்து ட்விட்டரில் பதிவிட்டுள்ள பிரதமர் கூறியிருப்பதாவது;
“பேராசிரியர் ஒய் கே அலக் புகழ்பெற்ற கல்வியாளர். அவர் பொதுக் கொள்கையின் பல்வேறு அம்சங்களில், குறிப்பாக ஊரக மேம்பாடு, சுற்றுச்சூழல் மற்றும் பொருளாதாரத்தில் கவனம் செலுத்தியவர். அவருடன் நான் நடத்திய கலந்துரையாடல்களை நான் நினைத்துப்பார்க்கிறேன். அவரது குடும்பத்தினருக்கும், நண்பர்களுக்கும் எனது இரங்கல்கள். ஓம் சாந்தி”
பாதுகாப்பு அமைச்சகம்
தொழில்துறை தலைமையிலான வடிவமைப்பு மற்றும் மேம்பாட்டிற்கான 18 முக்கிய தளங்களை பாதுகாப்பு அமைச்சகம் அடையாளம் கண்டுள்ளது
பிரதமர் திரு நரேந்திர மோடியின் தற்சார்பு இந்தியா தொலைநோக்கு பார்வைக்கு குறிப்பிடத்தகுந்த ஊக்கமளிக்கும் வகையில், பாதுகாப்பு துறைக்கான ஆராய்ச்சி மற்றும் மேம்பாடு பட்ஜெட்டில் 25% நிதி தொழில்துறை சார்ந்த ஆராய்ச்சி மற்றும் மேம்பாட்டிற்கு ஒதுக்கப்படும் என்று 2022-23 மத்திய பட்ஜெட்டில் அறிவிக்கப்பட்டது.
பல்வேறு வகைகளில் தொழில்துறை சார்ந்த ஆராய்ச்சி மற்றும் மேம்பாட்டிற்காக 18 முக்கிய தளங்கள் அடையாளம் காணப்பட்டுள்ளன. பட்டியல் பின்வருமாறு:
மேக்-1
ஹைப்பர்சோனிக் கிளைடு வாகனம்
எரிசக்தி ஆயுதங்கள்  [அதிக சக்தியுடைய மின்காந்த சாதனங்கள் மற்றும் உயர் ஆற்றல் கொண்ட லேசர் சாதனங்கள்]
கடற்படை கப்பல் ஆளில்லா வான்வழி அமைப்பு
இலகு பீரங்கி
சுரங்கத் துறைகள்
ஆளில்லா தன்னாட்சி ஏ1 அடிப்படையிலான நில ரோபோ
127 மிமீ கடற்படை துப்பாக்கி
127 மிமீ வழிகாட்டி எவு கணை
கப்பல்களுக்கான மின்சார உந்துவிசை இன்ஜின்கள்.
வான்வழி ஜாமர்
லிதியம் -அயனி செல்கள்/ லிதியம் -கந்தக செல்கள்
தகவல் தொடர்பு அமைப்பு
உயர் தெளிவுத்திறன் உணர்திறனுடன் எலக்ட்ரோ ஆப்டிகல் பாட்
அதிக உயரத்தில் ராணுவ வீரர்களுக்கான உள்கட்டமைப்பு
பாதுகாப்புக் கொள்முதல் நடைமுறை 2020-ன் கீழ், இந்தியத் தொழில்துறையின் அதிகப் பங்களிப்பை உள்ளடக்கி தற்சார்பை அடைவதை ‘மேக்’ வகை நோக்கமாகக் கொண்டுள்ளது.
உபகரணங்கள், அமைப்புகள், முக்கிய தளங்கள் அல்லது தொழில்துறையின் மேம்படுத்தல்கள் ஆகியவற்றின் வடிவமைப்பு மற்றும் மேம்பாடு சம்பந்தப்பட்ட திட்டங்கள் இந்த வகையின் கீழ் எடுக்கப்படலாம். மேக்-I துணைப்பிரிவின் கீழ் உள்ள திட்டங்களுக்கு, பாதுகாப்பு அமைச்சகம் முன்மாதிரி தயாரிப்புக்கான மொத்த செலவில் 70% வரை நிதி உதவி வழங்கும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1805135
சிறப்பு சேவைகள் மற்றும் கட்டுரைகள்
தேசிய இளைஞர் மேம்பாட்டு கணினியியல் ஒருங்கிணைந்த மாநாடு
ஸ்ரீபெரும்புதுரில் உள்ள ராஜீவ்காந்தி தேசிய இளைஞர் மேம்பாட்டு நிறுவனம், புதுதில்லியின் இந்திய சமூக அறிவியல் ஆராய்ச்சி சபையுடன்  இணைந்து தேசிய இளைஞர் மேம்பட்ட கணினியியல் ஒருங்கிணைந்த மாநாட்டை நடத்துகிறது. இந்த மாநாட்டின் தொடக்க விழா இன்று நடைபெற்றது. மாநாடு இரண்டு நாட்கள் நடைபெறும்.
தொடக்க விழாவில் சிறப்பு விருந்தினராக உத்தரகாண்ட் மாநிலத்தில் தேசிய தொழில்நுட்ப கழகத்தின் இயக்குநர் பேராசிரியர் லலித் குமார் அவஸ்தி கலந்து கொண்டார். ராஜீவ்காந்தி தேசிய இளைஞர் மேம்பாட்டு நிறுவனத்தின் இயக்குநர் பேராசிரியர் சிப்நாத் தேப் சிறப்புரையாற்றினார். உயர்கல்வி நிறுவனங்களில் கணினி அறிவியல் துறையில் மாநாடுகள் நடத்தப்படுவது மிகவும் அவசியம் என்று அவர் வலியுறுத்தினார். கணினி அறிவியலில் இன்று புதிதாக இருக்கும் ஒன்று நாளை பழையதாகி விடும் என்று அவர் தெரிவித்தார்.
வேகமாக மாறிவரும் கணினி அறிவியல் துறையில். என்ன நடக்கிறது என்பதை மாணவர்கள், ஆசிரியர்கள் , அறிஞர்கள் உள்ளிட்டோர் முழுமையாக அறிந்து கொள்ள இந்த மாநாடு பயனளிக்கும் என்று அவர் தெரிவித்தார்.
மாநாட்டில் மொத்தம் 21 கட்டுரைகள் ஏற்றுக் கொள்ளப்பட்டன. மாநாட்டில் நூற்றுக்கும் மேற்பட்டோர் கலந்து கொண்டனர்.
(Visitor Counter : 73
பெட்ரோலியம் மற்றம் இயற்கை எரிவாயு அமைச்சகம்
தெற்காசிய புவிஅறிவியல் மாநாடு மற்றும் கண்காட்சி ஜியோ இந்தியா 2022 மூன்று நாள் மாநாடு அக்டோபர் 14-ஆம் தேதி தொடங்கும்
மேம்படுத்தப்பட்ட இயற்கை எரிவாயு மற்றும் எண்ணெய் உற்பத்தி குறித்த சமீபத்திய ஆராய்ச்சிகளை பகிர்ந்து கொள்வதற்காக 5-வது தெற்காசிய புவிஅறிவியல் மாநாடு மற்றும் கண்காட்சி ஜியோ இந்தியா 2022 மூன்று நாள் மாநாடு ஜெய்ப்பூரில் உள்ள ஜேஇசிசி சிதாபுராவில் அக்டோபர் 14-ஆம் தேதி வெள்ளிக்கிழமை  முதல் நடைபெறவுள்ளது. இந்த மாநாட்டை மத்திய பெட்ரோலியம் மற்றும் இயற்கை எரிவாயு மற்றும் நகர்ப்புற விவகாரங்கள் துறை அமைச்சர் திரு.ஹர்தீப் சிங் பூரி தொடங்கி வைக்கிறார். பெட்ரோலியம் மற்றும் புவியியலாளர்கள் சங்கம் ஏற்பாடு செய்துள்ள இந்த மாநாட்டில் இந்தியா, அமெரிக்கா, நார்வே மற்றும் மத்திய ஐரோப்பிய நாடுகள் உள்ளிட்ட பிற நாடுகளை சேர்ந்த நூற்றுக்கும் மேற்பட்ட வல்லுநர்கள் கலந்து கொண்டு, பிரச்சினைகள் குறித்து விவாதிக்கவும், தங்கள் நாடுகளின் அனுபவங்களை பகிர்ந்து கொள்ளவும் உள்ளனர்.
இந்தியா மற்றும் பிற நாடுகளை சேர்ந்த 100-க்கும் மேற்பட்ட வல்லுநர்கள் பங்கேற்பார்கள்
அக்டோபர் 13-ம் தேதி வியாழக்கிழமை நடைபெற்ற செய்தியாளர்கள் சந்திப்பில் கலந்து கொண்ட எண்ணெய் மற்றும் இயற்கை எரிவாயு நிறுவனத்தின் தலைமை பொதுமேலாளர் திரு.ராஜேஷ் குமார் ஸ்ரீவத்சவா, கடந்த 15 ஆண்டுகளில் ஜியோ இந்தியா சர்வதேச மாநாடு வளர்ச்சி அடைந்துள்ளதாக தெரிவித்தார். “இந்த 3 நாள் மாநாட்டை இயற்கை மற்றும் எரிவாயு துறை அமைச்சர் திரு.ஹர்தீப் சிங் பூரி தலைமை விருந்தினராக கலந்து கொண்டு தொடங்கி வைக்க உள்ளதாக” தெரிவித்தார்.
அமெரிக்காவை சேர்ந்த ஜஸ்டின் மர்ஃபி, ஜாகீர் இப்ராகிம், சார்லஸ் பாயெட், நார்வே நாட்டை சேர்ந்த தேசிகன் சுந்தர்ராஜன் மற்றும் இந்தியாவை சேர்ந்த நிபுணர்கள் கலந்து கொண்டு, தங்கள் நாடுகளின் அதிநவீன ஆராய்ச்சி மற்றும் தொழில்நுட்பங்கள் குறித்து இந்திய தொழில் வல்லுநர்களுடன் பகிர்ந்து கொள்வார்கள். இந்த மாநாட்டில் மற்றொரு சிறப்பம்சமாக, புவியியல் துறையை சேர்ந்த மாணவர்கள் இதில் பங்கேற்று பெட்ரோலிய துறையின் தொழில்முறை நுணுக்கங்கள் பற்றி பகிர்ந்து கொள்வார்கள்
நிதி அமைச்சகம்
பொதுத்துறை வங்கிகள் சீர்திருத்த செயல்திட்டம் - ஈஸ் 4.0-ஐ நிதி அமைச்சர் வெளியிட்டார்
தொழில்நுட்பம் சார்ந்த, எளிமையான மற்றும் கூட்டு வங்கியியலுக்கான 2021-22-ம் ஆண்டுக்கான பொதுத்துறை வங்கிகள் சீர்திருத்த செயல்திட்டம் - ஈஸ் 4.0 எனும் நான்காம் பதிப்பை மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராம் இன்று வெளியிட்டார்.
2020-21-ம் ஆண்டுக்கான பொதுத்துறை வங்கிகள் சீர்திருத்த செயல்திட்டம் - ஈஸ் 3.0-வின் வருடாந்திர அறிக்கையையும் வெளியிட்ட அவர், ஈஸ் 3.0 வங்கிகள் சீர்திருத்த குறியீட்டில் சிறந்து விளங்கிய வங்கிகளை கவுரவிப்பதற்கான விருதுகள் வழங்கும் நிகழ்ச்சியிலும் பங்கேற்றார்.
நிதி சேவைகள் துறையின் கூடுதல் செயலாளர்கள் திரு பங்கஜ் யின் மற்றும் திரு அமித் அகர்வால் மற்றும் இந்திய வங்கிகள் சங்கத்தின் தலைவர் திரு ராஜ்கிரன் ராய் ஜி ஆகியோர் இந்நிகழ்ச்சியில் பங்கேற்றனர்.
பாரத ஸ்டேட் வங்கி, பாங்க் ஆஃப் பரோடா மற்றும் யூனியன் பேங்க் ஆஃப் இந்தியா ஆகியவை ஈஸ் 3.0 வங்கிகள் சீர்திருத்த குறியீட்டில் சிறந்து விளங்கியதற்கான பரிசுகளை பெற்றன.
நல்ல லாபங்களை ஈட்டியுள்ள பொதுத்துறை நிறுவனங்கள், தொழில்நுட்பம் சார்ந்த சீர்திருத்தங்களை அதிகளவில் செயல்படுத்தி வருகின்றன. 2020 நிதியாண்டில் ஏற்பட்ட ரூ 26,016 கோடி நஷ்டத்துடன் ஒப்பிடும் போது, 2021 நிதியாண்டில் ரூ 31,817 கோடி லாபத்தை இந்த வங்கிகள் ஈட்டியுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748922
----
(Visitor Counter : 278
சுகாதாரம் மற்றும் குடும்ப நலத்துறை அமைச்சகம்
கொவிட் ‘தடுப்பூசி திருவிழாவில்’ தடுப்பூசி மையங்களின் எண்ணிக்கை அதிகரிப்பு: 1.28 கோடிக்கு மேற்பட்ட தடுப்பூசிகள் போடப்பட்டன
கொவிட்-19 தொற்றுக்கு எதிராக மக்களுக்கு தடுப்பூசி போடும் முயற்சியில் இந்தியா பல உச்சங்களை அடைந்து வருகிறது. ஏப்ரல் 11ஆம் தேதி முதல் 14 ஆம் தேதி வரை தடுப்பூசி திருவிழா நடத்த பிரதமர் அழைப்பு விடுத்திருந்ததால், நாடு முழுவதும் பொதுத்துறை மற்றும் தனியார் துறை பணியிடங்களில் தடுப்பூசி மையங்கள் ஏற்படுத்தப்பட்டன.
வழக்கமாக ஒவ்வொரு நாளும், சராசரியாக 45,000 தடுப்பூசி மையங்கள் செயல்பட்டன. ஆனால், தடுப்பூசி திருவிழாவின் முதல் நாளில் 63,800 தடுப்பூசி மையங்களும், இரண்டாம் நாளில் 71,000 மையங்களும், மூன்றாம் நாளில் 67,893 மையங்களும், நான்காம் நாளில் 69,974 மையங்களும் செயல்பட்டன. வழக்கமாக ஞாயிற்று கிழமைகளில் தடுப்பூசி போட்டுக் கொள்பவர்களின் எண்ணிக்கை குறைவாக  இருக்கும். ஆனால், தடுப்பூசி திருவிழாவின் முதல் நாளான ஞாயிற்று கிழமை அன்று இரவு எட்டு மணி வரை 27 லட்சத்துக்கும் மேற்பட்ட தடுப்பூசிகள் போடப்பட்டன.
தடுப்பூசி திருவிழாவின் நான்கு நாட்களில், தடுப்பூசிகள் போடும் பணி தீவிரமாக நடந்தது. முதல் நாளான ஏப்ரல் 11ம் தேதி 29,33,418 தடுப்பூசிகள் போடப்பட்டன. மறுநாள் 40,04,521 தடுப்பூசிகளும், ஏப்ரல் 13ம் மற்றும் 14ம் தேதிகளில் முறையே 26,46,528 மற்றும் 33,13,848 தடுப்பூசிகளும் போடப்பட்டன.
தடுப்பூசி திருவிழாவில் நாடு முழுவதும் போடப்பட்ட மொத்த தடுப்பூசிகளின் எண்ணிக்கை 1,28,98,314.
மூன்று மாநிலங்களில், இதுவரை மொத்தம் ஒரு கோடிக்கு மேற்பட்ட தடுப்பூசிகள் போடப்பட்டுள்ளன. மகாராஷ்டிராவில் 1,11,19,018 தடுப்பூசிகளும், ராஜஸ்தானில் 1,02,15,471 தடுப்பூசிகளும், மற்றும் உத்தரப் பிரதேசத்தில் 1,00,17,650 தடுப்பூசிகளும் போடப்பட்டுள்ளன.
-------
(Visitor Counter : 193
பாதுகாப்பு அமைச்சகம்
இராணுவத் தளபதி மணிப்பூருக்கு வருகை தருகிறார்
ராணுவத் தளபதி ஜெனரல் மனோஜ் பாண்டே 2023 மே 27 & 28 ஆகிய தேதிகளில் மணிப்பூருக்குச் செல்கிறார். அங்கு அவர் பல்வேறு இடங்களுக்குச் சென்று உள்ளூர் உருவாக்கத் தளபதிகளுடன் உரையாடுவார். கள நிலைமையைப் பற்றிய தகவல்களை பெறுவார். ராணுவ வீரர்களுடனும் அவர் உரையாடுவார்.
28 மே 2023 அன்று, மணிப்பூர் மாண்பமை ஆளுநர் திருமதி அனுசுயா உய்கே, முதல்வர் திரு. என்.பிரேன் சிங் மற்றும் மணிப்பூரின் தலைமை பாதுகாப்பு ஆலோசகர் திரு. குல்தீப் சிங் ஆகியோரை சந்தித்து எதிர்காலப் பாதை, மாநிலத்தில் இயல்பு நிலையை விரைவில் மீட்டெடுக்கும் வகையில் தற்போதைய நிலைமை குறித்து ஆலோசனை நடத்துவார்.
மணிப்பூரில் உள்ள உள்நாட்டுப் பாதுகாப்புச் சூழலின் காரணமாக மாநில நிர்வாகம் 03 மே 2023 அன்று ராணுவம் மற்றும் அஸ்ஸாம் துப்பாக்கிப் படையினரின் உதவியைக் கோரியது. உடனடியாக, ராணுவமும் அஸ்ஸாம் துப்பாக்கிப் படைகளும் 135 வரிசைகளில், பதற்றமான மற்றும் விளிம்புநிலைப் பகுதிகளில் தீவிர நடவடிக்கைகள் மூலம் நிலைமையைக் கட்டுக்குள் கொண்டுவந்தன. சுமார் 35,000 பொதுமக்கள் பாதுகாப்பான இடங்களுக்கு வெளியேற்றப்பட்டனர். இடம்பெயர்ந்தவர்களுக்கு உடனடி நிவாரணம் மற்றும் மனிதாபிமான உதவிகள் வழங்கப்பட்டன.
PIB Headquarters
குறு, சிறு, நடுத்தர தொழில் நிறுவனங்கள் கூடுதலாக செலுத்திய ஜி.எஸ்.டி மற்றும் கலால் வரியை திரும்பப் பெற சிறப்பு உதவி மையம்
சென்னை புறநகர் பகுதிகளில் உள்ள குறு, சிறு, நடுத்தர தொழில் நிறுவனங்கள் கூடுதலாக செலுத்திய ஜி.எஸ்.டி மற்றும் கலால் வரியை திரும்பப் பெற சிறப்பு உதவி மையம் அமைக்கப்பட்டுள்ளதாக, சென்னை புறநகர் ஜி.எஸ்.டி மற்றும் கலால் வரி ஆணையர் திரு. ரவீந்திரநாத் தெரிவித்துள்ளார்.
கூடுதலாக செலுத்திய வரித் தொகையை திரும்பப் பெறுவதற்கான படிவங்களை சமர்ப்பிப்பதில் உள்ள சிக்கல் அல்லது பணத்தை திரும்பப் பெறுவதற்கு, குறிப்பிட்ட காலவரம்பிற்குள் விண்ணப்பிப்பதற்கான நடைமுறைகள் குறித்து இந்த உதவி மையத்தில், வழிகாட்டுதல் மற்றும் ஆலோசனைகள் வழங்கப்படும் என ஜி.எஸ்.டி மற்றும் கலால் வரித் துறை செய்திக்குறிப்பில் தெரிவிக்கப்பட்டுள்ளது.
உதவி ஆணையர் திரு. ஜி. ராஜா ஜெகதீசன் தலைமையிலான இந்த உதவி மையத்தில் அவருக்கு உதவியாக கண்காணிப்பாளர் திரு. ஏ. ராதா சங்கர பாரதி மற்றும் ஆய்வாளர் திரு. அபிஷேக்குமார் ஆகியோர் செயல்படுவார்கள்.
குறு, சிறு, நடுத்தர தொழில் நிறுவனங்கள் கூடுதலாக செலுத்திய ஜி.எஸ்.டி மற்றும் கலால் வரியை திரும்பப் பெறுவது தொடர்பாக நிலுவையில் உள்ள அனைத்து கோரிக்கைகள் குறித்து, 30 நாட்களுக்குள் ஒப்புதல் அளிக்கும் இந்த சிறப்பு உதவி மையம், விண்ணப்பதாரர்களுக்கும், அதிகாரிகளுக்கும் இடையே பாலமாக செயல்படும் எனவும் அந்த செய்திக்குறிப்பில் தெரிவிக்கப்பட்டுள்ளது.
விண்ணப்பதாரர்கள் தங்களது குறைகள் குறித்து, 044-26142852, 044-26142782 ஆகிய தொலைபேசி எண்களையோ, அல்லது sevakendra-outer-tn[at]gov[dot]in என்ற மின்னஞ்சல் முகவரிக்கோ தொடர்பு கொண்டு தீர்வு காணலாம் என திரு. ரவீந்திர நாத் கேட்டுக் கொண்டுள்ளார்.
------
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 185.04 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,871 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,198 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,97,567 என அதிகரித்துள்ளது.
கடந்த 24 மணி நேரத்தில் 1,086 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.23 சதவீதம் ஆகும்
வாராந்திர பாதிப்பு விகிதம் 0.22 சதவீதம் ஆகும்
இதுவரை மொத்தம் 79.20 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,81,374 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813909
சிறப்பு சேவைகள் மற்றும் கட்டுரைகள்
பாபநாசம் ரயில் நிலையத்தில் 2022 டிசம்பர் 3-ந் தேதி அன்று சென்னை எழும்பூர்-திருச்செந்தூர் விரைவு ரயில் நின்று செல்வதற்கான வசதியை மத்திய இணை அமைச்சர் டாக்டர் எல்.முருகன் தொடங்கி வைக்கிறார்
மேட்டுப்பாளையம் - கோயம்புத்தூர் எக்ஸ்பிரஸ் ஞாயிறு சிறப்பு சேவையை 2022 டிசம்பர் 4 ஆம் தேதி  மேட்டுப்பாளையம் ரயில் நிலையத்தில் மத்திய இணை அமைச்சர் கொடியசைத்து தொடங்கி வைக்கிறார்
பாபநாசம் ரயில் நிலையத்தில் 2022 டிசம்பர் 3-ந் தேதி அன்று சென்னை எழும்பூர்-திருச்செந்தூர் விரைவு ரயில் நின்று செல்வதற்கான வசதியை மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல்.முருகன் தொடங்கி வைக்கிறார். மேலும் மேட்டுப்பாளையம் - கோயம்புத்தூர் எக்ஸ்பிரஸ் ஞாயிறு சிறப்பு சேவையையும் 2022 டிசம்பர் 4 ஆம் தேதி  மேட்டுப்பாளையம் ரயில் நிலையத்தில் மத்திய இணை அமைச்சர் கொடியசைத்து தொடங்கி வைக்கிறார்.
பாபநாசம் ரயில் நிலையத்தில் திருச்செந்தூர் விரைவு ரயில் நின்று செல்லும்
சென்னை எழும்பூர்-திருச்செந்தூர் விரைவு ரயில் எண்.16105 பாபநாசம் ரயில் நிலையத்தில் நின்று செல்வதற்கான சேவையை மத்திய இணை அமைச்சர் டாக்டர் எல்.முருகன் 2022 டிசம்பர் 3-ந் தேதி அன்று இரவு 10.00 மணிக்கு தொடங்கி
வைக்கிறார். சென்னை எழும்பூர்-திருச்செந்தூர்- சென்னை எழும்பூர் எண். 16105/16106  பாபநாசம் ரயில் நிலையத்தில் 2022 டிசம்பர் 3-ந் தேதியிலிருந்து 6 மாத காலத்திற்கு பரீட்சார்த்த முறையில் நின்று செல்லும்.
தஞ்சாவூர் மாவட்டத்தின் பாபநாசத்தில் உள்ள தொன்மையான கோயில்களுக்கு பல்வேறு பகுதிகளில் இருந்து வரும் யாத்ரீகர்களுக்கு இந்த சேவை பெரும் உதவிகரமாக அமையும்.
கோயம்புத்தூர்- மேட்டுப்பாளையம் விரைவு ரயில் சேவை அதிகரிப்பு
மேட்டுப்பாளையம் - கோயம்புத்தூர் எக்ஸ்பிரஸ் ஞாயிறு சிறப்பு சேவையை 2022 டிசம்பர் 4 ஆம் தேதி  மேட்டுப்பாளையம் ரயில் நிலையத்தில் மத்திய இணை அமைச்சர் டாக்டர் எல். முருகன் மாலை 4.45 கொடியசைத்து தொடங்கி வைக்கிறார்.
தற்போது திங்கள் கிழமை முதல் சனிக்கிழமை வரை கோயம்புத்தூர் சந்திப்பு - மேட்டுப்பாளையம் இடையே ரயில் சேவைகள் எண்.06009/06812, 06815/06816 மற்றும் 06817/06010 இயக்கப்படுகிறது. இந்த ரயில் சேவை ஞாயிற்றுக்கிழமைகளிலும் தொடரும் வகையில் நீட்டிக்கப்பட்டுள்ளது. நாட்டின் பல்வேறு பகுதிகளில் இருந்து நீலகிரி மலை ரயில், ஊட்டி மற்றும் இதர சுற்றுலா தளங்களுக்கு வரும் சுற்றுலாப்பயணிகள், வியாபாரிகள் போன்றவர்களுக்கு ஞாயிற்றுக்கிழமை சிறப்பு ரயில் சேவை பயனுள்ளதாக இருக்கும்.
மேட்டுப்பாளையம்-கோயம்புத்தூர் இடையேயான இந்த 3 ரயில்களின் ஞாயிற்றுக்கிழமை சிறப்பு ரயில் சேவை 2022, டிசம்பர் 11 அன்று தொடங்கும் என்று தென்னக ரயில்வேயின் தலைமை மக்கள் தொடர்பு அதிகாரி திரு குகநேசன் அனுப்பியுள்ள செய்திக் குறிப்பில் தெரிவிக்கப்பட்டுள்ளது.
வடகிழக்குப் பகுதி வளர்ச்சி அமைச்சகம்
சிறு, குறு, நடுத்தர தொழில்கள் பொருளாதாரத்தின் முதுகெலும்பாக உள்ளன: மத்திய வடகிழக்கு பிராந்திய வளர்ச்சி, சுற்றுலா மற்றும் கலாச்சார அமைச்சர் திரு. ஜி. கிஷன் ரெட்டி
‘வடகிழக்கு சிறு, குறு, நடுத்தர தொழில்கள் மாநாடு: வாய்ப்புகளை மேம்படுத்துவதற்கான போட்டித்தன்மையை உருவாக்குதல்’ எனும் நிகழ்ச்சியில் மத்திய வடகிழக்கு பிராந்திய வளர்ச்சி, சுற்றுலா மற்றும் கலாச்சார அமைச்சர் திரு. ஜி. கிஷன் ரெட்டி உரையாற்றினார்.
சிறு, குறு, நடுத்தர தொழில்துறை பொருளாதாரத்தின் முதுகெலும்பாக உள்ளது. தற்சார்பு இந்தியாவை நோக்கிய பயணத்தை அது முன்னெடுத்து செல்ல வேண்டும் என்றும் அவர் கூறினார்.
வடகிழக்கு பகுதியில் அனைவரையும் உள்ளடக்கிய வளர்ச்சியை உருவாக்குவதற்கு அப்பிராந்தியத்தின் சிறு, குறு, நடுத்தர தொழில்களின் பெரும் திறனை முழுவதும் பயன்படுத்த வேண்டும் என்று அமைச்சர் கூறினார்.
சமீபத்தில் அறிவிக்கப்பட்ட ரூ 1,500 கோடி மதிப்பிலான வடகிழக்குக்கான பிரதமரின் மேம்பாட்டுத் திட்டம் இந்தத் துறைக்கு உதவியாக இருக்கும் என்றும் திரு. கிஷன் ரெட்டி கூறினார்.
சிறு, குறு, நடுத்தர தொழில்களை மேம்படுத்துவதில் மத்திய அரசு உறுதியுடன் இருப்பதாகவும், சமீபத்திய பட்ஜெட் அத்துறையை மேலும் போட்டித்தன்மையடையச் செய்வதற்கு கூடுதல் உந்துதலைக் கொடுத்துள்ளது என்றும் அவர் கூறினார்.
அமிர்த காலமான அடுத்த 25 ஆண்டுகளில் நாட்டின் பொருளாதார வளர்ச்சியில் சிறு, குறு, நடுத்தர தொழில்கள் முக்கியப் பங்கு வகிக்கும் என்று மத்திய அமைச்சர் கூறினார்.
வடக்கு கிழக்கில் ஏற்பட்டுவரும் வளர்ச்சியை முழுமையாக பயன்படுத்தி சிறு, குறு, நடுத்தர தொழில்கள் துறையை மேம்படுத்த அனைத்து பங்குதாரர்களும் ஒருங்கிணைந்து செயல்பட வேண்டும் என்றும் அவர் அழைப்பு விடுத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800475
பாதுகாப்பு அமைச்சகம்
முக்கியமான மருத்துவ பொருட்களுடன், நியூ மங்களூர் துறைமுகம் வந்தன 2 கடற்படை கப்பல்கள்
ஐஎன்எஸ் கொச்சி மற்றும் ஐஎன்எஸ் தபார் என்ற 2 கடற்படை கப்பல்கள் குவைத்திலிருந்து முக்கிய மருத்துவ பொருட்களுடன் இன்று நியூ மங்களூர் துறைமுகம் வந்தடைந்தன.
‘சமுத்ர சேது 2’ என்ற பெயரில் கொவிட் நிவாரண நடவடிக்கையில் இந்திய கடற்படை ஈடுபட்டுள்ளது. ஏற்கனவே பல போர்க்கப்பல்கள், வெளிநாடுகளில் இருந்து மருந்துவ பொருட்களை கொண்டு வந்துள்ளன. இந்நிலையில் ஐஎன்எஸ் கொச்சி மற்றும் தபார் என்ற இரு போர்க்கப்பல்கள் முக்கியமான மருத்துவ பொருட்களுடன் இன்று நியூ மங்களூர் துறைமுகம் வந்தன.
குவைத்திலிருந்து கடந்த 6ம் தேதி புறப்பட்ட இந்த கப்பல்கள், 5 கன்டெய்னர்களில் 100 மெட்ரிக் டன் திரவ மருத்துவ ஆக்ஸிஜன், 1200 ஆக்ஸிஜன் சிலிண்டர்களை கொண்டு வந்துள்ளன.
இவைகள் இந்தியன் ஆயில் கார்பரேஷன் நிறுவனத்திடம் ஒப்படைக்கப்பட்டுள்ளன.
-----
(Visitor Counter : 148
பாதுகாப்பு அமைச்சகம்
உள்நாட்டில் 5ஜி போர் விமானம் தயாரிக்க மத்திய அரசு திட்டம்: மாநிலங்களவையில் தகவல்
பாதுகாப்புத்துறை இணையமைச்சர் திரு அஜய்பட் மாநிலங்களவையில் எழுத்துபூர்வமாக அளித்த பதிலில் கூறியதாவது:
மேம்படுத்தப்பட்ட நடுத்தர ரக போர் விமானத்தின்  மாதிரியை உருவாக்குவதற்கு பாதுகாப்புத்துறைக்கான அமைச்சரவை குழுவின் ஒப்புதலை பெறும் முயற்சிகள் நடைபெறுகின்றன.
சிறப்பு அம்சங்கள் காரணமாக 5ஜி போர் விமானங்கள், 4ஜி போர் விமானங்களை விட விலை அதிகமாக உள்ளன. ஆகையால் உள்நாட்டில் தயாரிக்கப்படும் ஏஎம்சிஏ என்ற 5ம் தலைமுறை போர் விமானத்தின் விலை, வெளிநாடுகளில் கிடைக்கும் 5ஜி போர் விமான விலையை விட குறைவானதாக இருக்கும்.
அறிவியல் மற்றும் தொழில்நுட்பத்துறை
பழங்கற்காலப் பருவநிலை குறித்த வரலாற்றை சிந்து நதியின் சரளைக்கல் வடிவவியல் வெளிப்படுத்துகிறது
இந்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாகச் செயல்படும் டேராடூனில் உள்ள இமாலய புவி அமைப்பியலுக்கான வாடியா நிறுவனம்  லடாக்கின் இமாலயா பகுதியில் சிந்து நதியின் பழங்கற்காலப் பருவநிலை குறித்த வரலாற்றை தடம் அறிந்துள்ளது. கால்வாய்ப் படிவுகளில் ஒன்றின் மேல் ஒன்றாக உள்ள சரளைக் கற்களின் வடிவவியல் தரவுகளின் உதவியோடு இது கண்டறியப்பட்டுள்ளது.
கசடுகள் படிதல் மற்றும் அதன் ஊடுருவுதல் காரணமாக நிலத்தின் உயரம் கடல் மட்டத்தை விட அதிகமாகும் காலகட்டங்களின் போது நதியில் இருந்து வெளியேறும் நீர்ப்பாய்வுகளை இந்த நிறுவனம் ஆய்வு செய்தது.
லடாக் இமாலயப் பகுதியில் அண்மைக்கால நான்காவது காலகட்டத்தில்  சிந்து நதியின் நிலப்பகுதி உயர அளவு அதிகரிப்பு மற்றும் ஊடுருவல் ஆகியவற்றை நீர்ப்பாய்வு காலகட்டங்களில் ஆராய்ச்சியாளர்கள் ஆய்வு செய்துள்ளனர். 47-23 கே.ஏ  என்ற நிலையில் நதியின் நிகரப்படிவு மூலமான உயர அதிகரிப்பு காலகட்டத்தில் பழங்கற்கால நீர்ப்பாய்வுகளைக் கணக்கிடுவதற்காக கால்வாய்ப் படிவுகளில் ஒன்றின் மேல் ஒன்றாக உள்ள சரளைக் கற்களின் வடிவவியல் தரவுகளை ஆராய்ச்சியாளர்கள் பயன்படுத்தியுள்ளனர். நிகர நதி ஊடுருவல் காலகட்டத்தின் போது பழங்கற்கால நீர்ப்பாய்வுகளைக் கட்டுப்படுத்துவதற்காக 14-10கே.ஏ என்ற நிலையில் அலையற்ற நீர்ப்படிவுகள் பாதுகாத்து வைக்கப்பட்டிருந்ததையும் ஆராய்ச்சியாளர்கள் கணக்கிட்டுள்ளனர்.